יוג'ין גודמן (באנגלית: Eugene Goodman; נולד בסביבות 1980) הוא קצין אכיפת החוק אמריקאי, שכיהן בפועל כסגן קצינת משמר הסנאט של ארצות הברית מ-20 בינואר עד ראשית מרץ 2021. גודמן התפרסם לאור פעילותו כקצין במשטרת הקפיטול של ארצות הברית במהלך ההסתערות על הקפיטול, במהלכה הסיט את הפורעים מחדירה אל מליאת הסנאט של ארצות הברית. ב-12 בפברואר 2021, הסנאט האמריקאי אימץ החלטה לעטר את גודמן במדליית הזהב של הקונגרס.